Müüki tulnud hubane ja avar kahe toaline korter, Ravila alevikus.…
65.000€
77, Kopli, Põhja-Tallinna linnaosa, Tallinn, Harju maakond, 11713, Estonia
Müük
445.000€
UPS, HILJAKS JÄID, SEE ERILINE PÄRL ON JUBA MÜÜDUD…..
Ehe, isikupärane & tõeliselt avar kodu Põhja-Tallinnas Kopli tn 77 uue toreda pererahva ootel!
MAJA
Kopli 77 hoone on ehitatud Kopli poolsaarel asuva Bekkeri laevatehase inseneride elamuks. Hoonet ehitati möödunud sajandi algul 1912-14, ehk samaaegselt kui Bekkeri laevatehast mis pidi hakkama täitma Vene keisririigi riiklikke tellimusi sõjalaevade projekteerimiseks ja ehitamiseks. Maja teeb väärikaks selle ajalugu, massiivsed paekivist seinad ning ajastule omane ühiskondlike ja eluruumide avarus. Algselt asus hoone peatrepikodade igal korrusel kaks sissepääsu korteritesse, milledest enamik jaotati nõukogudeaegsel perioodil väiksemateks korteriteks, seda võimaldas omakorda majatagune nn majandustrepikoda, millest tekkisid eraldi sissepääsud jagatud eluruumidesse. Majas on eri aegadel lisaks eluruumidele olnud ka apteek, raamatukogu ja saksakeelne lasteaed. Maja trepikojad ja majasisesed kommunikatsioonid on renoveeritud eelmisel kümnendil, tänaseks on KÜ juhatus alustanud hoone katuse ja fassaadi renoveerimise protsessiga.
KORTER
Korteri teeb eriliseks asjaolu, et majas on vähe kortereid mille puhul on säilinud nende algne suurus ja elemendid. Ruumid on kõrged, tubade laed (kõrgus 3,6 m) on osalt peegelvõlvide ja osalt karniisidega. Korteris on säilinud rohkelt originaalsisustuse elemente nagu tahvel- ja paarisuksed koos algupäraste sulustega, malmradiaatorid, kalasabaparkett, lambirosette ja teisi detaile.
2015. -2017.a. aastal on korteris läbi viidud ulatuslik renoveerimine, mille käigus uuendati kõik korterisisesed kommunikatsioonid, taastati parkettpõrandad ja vahetati puitaknad (kolmekordsed, topeltraamidega) mida on kokku 11.
Korteri planeering on läbi maja. Korteri süda ja suurim ruum köök (33 m²) ja elutuba on ühendatud läbi paarisuste, mis vajadusel kas jagavad või liidavad neid kui kahte suurimat tuba. Magamistoad asuvat üksteisest eraldi ning pole läbikäidavad. Suured aknad ja 28 ruutmeetrit aknapinda koos kõrgete lagedega annavad korterile erakordse avaruse ning tagavad korteris loomuliku valguse igal aastaajal. Maja hea planeeringu tõttu ei paista korterisse keskpäevast päikest, seetõttu säilib ka palaval suvel toas mitte liialt palav temperatuur ja olemine on nauditav ka kuumade ilmadega. Linnapoolsest küljest paistab akendesse hommikupäike kuni kella 14-ni, merepoolsest küljest aga õhtupäike.
Korteri maitsekas sisekujundus, stiilsed detailid ja põnevad kujunduselemendid loovad harmoonilise ja õdusa terviku, kus igal sammul on tunda, et tegemist on südamega loodud eheda ja hõnguga koduga! Korter on renoveeritud neutraalselt, mis jätab laiad võimalused selle ümberkujundamiseks oma maitse kohaselt, kui selleks soovi peaks olema.
Korteris on eritellimusel valminud täispuidust köök ja mugavaks askeldamiseks/toiduvalmistamiseks mahukas saar, lisaks ruumikas riiulitega panipaik, kus asuvad gaasikatel (Wiessmann), eraldi sügavkülmik, pesumasin ja -kuivati ning kuhu soovi korral on võimalus rajada teine san.ruum. Wc ja vannituba hetkel eraldi ruumidena, soovi korral olemasolevasse vannituppa võimalik juurde rajada täiendavalt ka wc funktsioon. Korterisse on kaks eraldi sissepääsu ning uhked taastatud täispuit topeltuksed tagavad välismaailmast tuleva müra mittekandumise korterisse.
KÜTE, KÕRVALKULUD, PARKIMINE
Korteris on individuaalne gaasikatel ning tubades jagavad soojust kaunilt renoveeritud originaal malmradiaatorid. Gaasiküttepõhine on ka vannitoa põrandaküte. 2022. a kommunaalkulude keskmine summa oli 400.- eurot kuus, sh remondifondimakse mis ca 100.- eur/kuus.
Parkimine lahendatud hoonet ümbritseval territooriumil (kasutuskorrata).
HOONE RENOVEERIMISPLAANID
Majas on toimekas ühistu. 2023/2024.a. jooksul on plaanis hoone katuse uuendamine. Edaspidi plaanitakse uuendada ka hoone fassaad. Seega saab tänasest uinuvast kaunitarist lähiajal taas endisaegset suursugusust ja stiili peegeldav kaunis ehitis, mis oma esindusliku välimusega kaunistab kiirelt arenevat lähipiirkonda.
Maja elanikkond on sõbralik ja rahvusvaheline, palju on uut ja nooremat rahvast ning huvi ja soov see muinsuskaitse all olev kaunitar järgmisteks pikkadeks aastakümneteks õitsele äratada olemas ning selle nimel ka tegutsetakse.
ÜMBRUSKOND
Maja asub areneva elukeskkonna samas rahuliku elutempoga piirkonnas, kus on segunemas vana industriaalpiirkonna õhkkond ning moodne loovkultuur. Hoone lähiümbruskonnas asub Põhjala kogukonna- ja kultuurikeskus, 2021. a renoveeritud Kase park, Kopli lasteaed, värskelt renoveeritud endine Bekkeri sadama direktori villa ja Tallinna Ülikooli arheozooloogia kollektsiooni hoidla.
Hoone ümbruses nii kõrghaljastust kui roheala.
Logistiliselt hea asukoht, meri lähedal ning väga hea trammi – ja bussiühendus Balti Jaama ja kesklinnaga.
Kui otsid ehedat, isikupärast, avarat & tõeliselt erilist kodu, kus segunevad väärikas ajalugu ja tänapäevased mugavused, siis see pakkumine on just sulle!
Küsi julgelt lisa & veel parem, tule kohale ja vaata oma silmaga üle!
See eriline kodu ootab just sinu moodi erilist inimest!
Müüki tulnud hubane ja avar kahe toaline korter, Ravila alevikus.…
65.000€
Pirita roheluses on müüki tulnud suure aiaga avar ja hea…
210.000€
Müüa suure kinnistuga vana elamukoht. Tegemist on Pärnu kesklinnast 10…
69.000€
Tere Tulemast Musical Kinnisvarasse!Uku - Urmas Tross